open-index/open-wikipedia-markdown huggingface dataset:
মুহাম্মদ সিরাজুদ্দীন নকশবন্দী

**মুহাম্মদ সিরাজুদ্দিন নকশবন্দী**  দক্ষিণ এশিয়ার (বর্তমান পাকিস্তান) একজন বিশিষ্ট ইসলামী পন্ডিত এবং নকশবন্দী সুফি ধারার সুফি শায়খ ছিলেন। তিনি ১৮৭৯ সালে জন্মগ্রহণ করেন এবং ১৯১৫ সালে ডেরা ইসমাইল খানের মুসা জাই শরীফে মৃত্যুবরণ করেন। তাঁর অনুসারী এবং তাঁর পদ্ধতির দিক থেকে তাঁর উত্তরাধিকার এবং প্রভাব এখনও বিশ্বজুড়ে বিস্তৃত।

## জীবনী
১৫ মহররম ১২৯৭ হিজরি (৩০ ডিসেম্বর ১৮৭৯) মুসা জাই শরীফ, ডেরা ইসমাইল খানে (বর্তমান পাকিস্তান) জন্মগ্রহণ করেন। মুহাম্মদ সিরাজুদ্দিন নকশবন্দী  বিখ্যাত নকশবন্দী শেখ মুহাম্মদ উসমান দামানির পুত্র এবং উত্তরসূরি ছিলেন।  তিনি মোল্লা শাহ মুহাম্মদের কাছে পড়াশোনা করেন এবং চৌদ্দ বছর বয়সে স্নাতক হন। তিনি তার পিতার কাছ থেকে সুলূক (আধ্যাত্মিক নির্দেশনা) গ্রহণ করেছিলেন। এছাড়া তিনি ইমাম রব্বানী শায়খ আহমেদ সিরহিন্দীর *মাকতুবাত* (চিঠিপত্র) এবং খাজা মুহাম্মদ মাসুমের *মাকতুবাত* (চিঠিপত্র) এর মতো তাসাউফের বইগুলি পড়ছিলেন।  তার বাবা তাকে ১৩১১ হিজরির ৩ জিলকদ (১০ মে ১৮৯৪) খিলাফত (সুফিবাদে অনুমতি) প্রদান করেন এবং একটি লিখিত ইজাজত-নামা (সনদ) দেন। 

১৩২৪ হিজরীতে তিনি  হজ্জের জন্য মক্কা ও মদীনায় যান এবং ছত্রিশ জন সঙ্গীর সাথে ইসলামী নবী মুহাম্মদের রওজা জিয়ারত করেন। তার সঙ্গী হাজী মোল্লা সদর লিখেছেন যে, মদিনায় একদিন শায়খ সিরাজউদ্দিন গোসল করে নবীর কবর জিয়ারত করতে যান। সেখানে তিনি মুজাওয়িরদের (মাজার রক্ষণাবেক্ষণের দায়িত্বপ্রাপ্ত ব্যক্তিদের) সাথে দেখা করেন এবং তাদের সাথে কথা বলেন। এই সময় মুজাওয়িররা মুহাম্মদ সিরাজুদ্দিন নকশবন্দীকে একটি আরবি পোশাক এবং একটি জ্বলন্ত মোমবাতি উপহার দেন। মোমবাতি ব্যবহার করে তিনি দুটি  প্রদীপ জ্বালিয়ে মুহাম্মাদের মাজারের রওজায় প্রবেশ করলেন এবং তাকে দেওয়া পোশাকটি পরেছিলেন।দীর্ঘ সময় নামাজ পড়ে  তিনি বেরিয়ে এসে মুজাওয়িরদের প্রতি কৃতজ্ঞতা প্রকাশ করলেন।

সিরাজউদ্দিন প্রায় ছত্রিশ জনকে খিলাফত প্রদান করেন। তাঁর সবচেয়ে বিখ্যাত খলিফা এবং উত্তরসূরী ছিলেন পীর ফজল আলী কুরেশি। তিনি একজন বিশিষ্ট শেখ যার আধ্যাত্মিক উত্তরাধিকার এখনও বিশ্বজুড়ে সক্রিয়। 

পঁয়ত্রিশ বছর বয়সে সিরাজুদ্দিন গুরুতর অসুস্থ হয়ে পড়েন। সাহায্যের জন্য তিনি হাকিম আজমল খানের সাথে পরামর্শ করেন। কিন্তু দুর্ভাগ্যবশত তিনি সুস্থ হতে পারেননি। নিউমোনিয়া এবং জ্বরে আক্রান্ত হয়ে  তিনি -২৬ রবিউল আউয়াল ১৩৩৩ হিজরি (১২ ফেব্রুয়ারি ১৯১৫) শুক্রবার মারা যান। ডেরা ইসমাইল খানের মুসা জাই শরীফে তাঁর বাবার কবরের পাশে তাঁকে সমাহিত করা হয়েছিল। 

তার বিভিন্ন ব্যক্তির কাছে লেখা চিঠিগুলো উর্দু ভাষায় অনুবাদ প্রকাশিত হয়েছে। এই বইয়ের সংকলনে তাঁর পিতার চিঠিগুলোও রয়েছে।।

## আধ্যাত্মিক উত্তরাধিকার
খাজা সিরাজুদ্দীন নকশবন্দী সূফীবাদের মুজাদ্দিদী অনুশাসনের অন্তর্গত। এটি নকশবন্দী সুফি তরিকার প্রধান শাখা। তাঁর আধ্যাত্মিক বংশধারা একাদশ হিজরি শতাব্দীর মুজাদ্দিদ শেখ আহমদ সিরহিন্দির মাধ্যমে মুহাম্মদের সাথে সম্পর্কিত।

## তথ্যসূত্র

বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:ভারতের সুফি সাধক
বিষয়শ্রেণী:ভারতীয় সুন্নি মুসলিম পণ্ডিত
বিষয়শ্রেণী:১৯শ শতাব্দীর ভারতীয় মুসলিম
বিষয়শ্রেণী:ব্রিটিশ ভারতীয় ব্যক্তি
বিষয়শ্রেণী:১৯১৫-এ মৃত্যু
বিষয়শ্রেণী:১৮৭৯-এ জন্ম
বিষয়শ্রেণী:নকশবন্দি তরিকা
বিষয়শ্রেণী:আরবি ভাষার লেখা থাকা নিবন্ধ
ফরিদপুর জেনারেল হাসপাতাল

**ফরিদপুর জেনারেল হাসপাতাল** বাংলাদেশের ফরিদপুরে অবস্থিত একটি সরকারি হাসপাতালে। হাসপাতালটি *"ফরিদপুর সদর হাসপাতাল"* নামেও পরিচিত। বৃহত্তর ফরিদপুর অঞ্চলে প্রাতিষ্ঠানিক স্বাস্থ্যসেবার যাত্রা এই হাসপাতালের মাধ্যমেই শুরু হয়েছিল। এটি শুধু ফরিদপুর শহর নয়, পার্শ্ববর্তী বিভিন্ন উপজেলা থেকেও আসা রোগীদের জন্য একটি গুরুত্বপূর্ণ স্বাস্থ্যসেবার কেন্দ্র।

## প্রতিষ্ঠা ও প্রাথমিক ইতিহাস

থাম্ব|বাম

ফরিদপুর জেনারেল হাসপাতাল ১৯১৭ সালে প্রতিষ্ঠিত হয়েছিল। এই প্রতিষ্ঠা বৃহত্তর ফরিদপুর অঞ্চলে প্রাতিষ্ঠানিক স্বাস্থ্যসেবার প্রারম্ভিক পর্যায়কে চিহ্নিত করে। হাসপাতালটির মূল ভবন ব্রিটিশ আমলে নির্মিত হয়েছিল এবং এটি এক শতাব্দীরও বেশি সময় ধরে দাঁড়িয়ে আছে, যা এটিকে অঞ্চলের প্রাচীনতম স্বাস্থ্যসেবা প্রতিষ্ঠানগুলির মধ্যে একটি করে তুলেছে।

হাসপাতালের প্রাথমিক ইতিহাসে একটি উল্লেখযোগ্য ঘটনা হল উনিশ শতাব্দীর তিরিশ দশকের শেষের দিকে এখানে প্রথম এক্স-রে মেশিনের প্রবর্তন। তৎকালীন বাংলার স্বাস্থ্যমন্ত্রী, ফরিদপুর জেলার কৃতি সন্তান মৌলভী তমিজ উদ্দিন খানের ঐকান্তিক প্রচেষ্টায় এটি সম্ভব হয়েছিল। এই সংযোজন হাসপাতালটিকে রোগ নির্ণয়ের ক্ষেত্রে একটি নতুন দিগন্ত উন্মোচন করে, যা সে সময়ের প্রেক্ষাপটে একটি বড় অগ্রগতি ছিল।  

ভারত বিভাগের পর, পূর্ব পাকিস্তান সরকারের সমাজকল্যাণ ও স্বাস্থ্য মন্ত্রণালয়ের মন্ত্রী মরহুম আবদাল্লাহ জহীর উদ্দিন লাল মিয়া এই অঞ্চলের স্বাস্থ্যসেবার উন্নয়নে গুরুত্বপূর্ণ ভূমিকা পালন করেছিলেন। তিনি হোমিওপ্যাথি এবং আয়ুর্বেদ শাস্ত্রকে সরকারি স্বীকৃতি দিয়েছিলেন, যা দেশের স্বাস্থ্যসেবায় একটি তাৎপর্যপূর্ণ পদক্ষেপ ছিল।

## অবস্থান ও অবকাঠামো

ফরিদপুর সদর হাসপাতাল ফরিদপুর সদরে অবস্থিত। এটি শহরের কেন্দ্রস্থলে, নিলটুলী মুজিব সড়কের পাশে অবস্থিত। এই কেন্দ্রীয় অবস্থান এটিকে শহরের এবং পার্শ্ববর্তী অঞ্চলের মানুষের জন্য সহজে প্রবেশযোগ্য করে তোলে।  

হাসপাতালের অবকাঠামোর দিকে তাকালে দেখা যায়, মূল ভবনটি ব্রিটিশ আমলে নির্মিত, যা শতবর্ষের প্রাচীন। ডিসেম্বর ২০২২ পর্যন্ত এই হাসপাতালে ১২৫টি শয্যা রয়েছে। তবে, রোগীর বিপুল চাহিদার তুলনায় এই সংখ্যা যথেষ্ট নয় বলে মনে করা হয়।

তুলনামূলকভাবে, ফরিদপুর মেডিকেল কলেজ হাসপাতাল (বর্তমানে বঙ্গবন্ধু শেখ মুজিব মেডিকেল কলেজ হাসপাতাল) একটি আধুনিক অবকাঠামো নিয়ে গঠিত। এর নতুন ক্যাম্পাসটি পশ্চিম খাবাসপুরে অবস্থিত এবং এখানে ৫০০ শয্যা রয়েছে । ২০১৩ সালে এই হাসপাতালের শয্যা সংখ্যা ২৫০ থেকে ৫০০-তে উন্নীত করা হয়েছিল। মেডিকেল কলেজ হাসপাতালের এই আধুনিক সুবিধা এবং বৃহত্তর ধারণক্ষমতা ফরিদপুর সদর হাসপাতালের উপর কিছু চাপ কমাতে সহায়ক হতে পারে।  

তবে, ফরিদপুর সদর হাসপাতাল বেশ কিছু অবকাঠামোগত চ্যালেঞ্জের সম্মুখীন। মার্চ ২০২১ পর্যন্ত প্রাপ্ত তথ্য অনুযায়ী, হাসপাতালের একমাত্র এক্স-রে মেশিনটি ছয় মাস ধরে বিকল ছিল এবং সেটি মেরামতের জন্য কোনো পদক্ষেপ নেওয়া হয়নি। এছাড়াও, একটি সচল আলট্রাসনোগ্রাম মেশিন ডাক্তারের অভাবে ব্যবহার করা যাচ্ছে না। এই ধরনের সরঞ্জামগুলির অভাব হাসপাতালের রোগ নির্ণয় এবং চিকিৎসা প্রদানের ক্ষমতাকে সীমিত করে।

## চিত্রশালা


চিত্র:N803 (Bangladesh) in front of Faridpur General Hospital.jpg|[মুজিব সড়কের পাশে হাসপাতালের সম্মুখ অংশ
চিত্র:ফরিদপুর জেনারেল হাসপাতাল 2.jpg
চিত্র:ফরিদপুর জেনারেল হাসপাতাল 3.jpg
চিত্র:ফরিদপুর জেনারেল হাসপাতাল 4.jpg
</gallery>

== তথ্যসূত্র ==







[বিষয়শ্রেণী:বাংলাদেশের সরকারি হাসপাতাল
বিষয়শ্রেণী:১৯১৭-এ ব্রিটিশ ভারতে প্রতিষ্ঠিত
বিষয়শ্রেণী:১৯১৭-এ প্রতিষ্ঠিত হাসপাতাল
বিষয়শ্রেণী:ফরিদপুরের ভবন ও স্থাপনা
ইব্রাহিম ইবনে আশতার

**ইব্রাহিম ইবনে আল-আশতারের** পুরো নাম ইব্রাহিম ইবনে মালিক আল-আশতার ইবনে আল-হারিস আল-নাখাই (  ) একজন আরব সেনাপতি। তিনি খলিফা আলীর (রা. ৬৫৬-৬৬১) পক্ষে যুদ্ধ করেছিলেন। পরে আলীয় নেতা আল-মুখতার আল-ছাকাফির পক্ষে যুদ্ধ করেছিলেন। তিনি ৬৮৬ সালে খাজিরের যুদ্ধে উমাইয়াদের বিরুদ্ধে মুখতারের সেনাবাহিনীকে নেতৃত্ব দিয়ে বড় জয় অর্জন করেন এবং উমাইয়া নেতা উবায়দুল্লাহ ইবনে জিয়াদকে নিজ হাতে হত্যা করেন।

## পরিবার এবং প্রাথমিক জীবন
ইব্রাহিম  মালিক আল-আশতার ইবনে আল-হারিসের ছেলে ছিল। তার বাবা রাশিদুন সেনাবাহিনীর একজন সেনাপতি এবং খলিফা আলীর সমর্থক ছিলেন। তারা বানু নাখা গোত্রের সদস্য ছিলেন। এজন্য তাদের "আল-নাখায়ী" বলা হতো। বানু নাখা ছিল মাধহিজ নামক বড় গোত্রের অংশ। ইবরাহিমের এক ভাইয়ের নাম আব্দুর রহমান ইবনে আব্দুল্লাহ আল-নাখায়ী। তারা একই মায়ের সন্তান হলেও তাদের বাবা ভিন্ন ছিলেন। ইব্রাহিমের ভাই একজন যোদ্ধাও ছিলেন। তার বাবার মতো ইব্রাহিমও ৬৫৭ সালে সিফফিনের যুদ্ধে আলীর পক্ষে উমাইয়াদের বিরুদ্ধে লড়েছিলেন।

## কর্মজীবন ও মূল্যায়ন
আল-আল-আশতারের খ্যাতি বৃদ্ধি পায় যখন তিনি আলীয় উমাইয়া-বিরোধী নেতা আল-মুখতার আল-ছাকাফির চাকরিতে যোগ দেন।  ৬৮৫/৮৬ সালে তারা কুফা দখল করে এবং এর পরপরই উবায়দুল্লাহ ইবনে জিয়াদের নেতৃত্বে সিরিয়া থেকে আগত একটি আক্রমণকারী উমাইয়া সেনাবাহিনীর মুখোমুখি হয়। আল-মুখতার ইবনে আল-আশতারকে কুফা থেকে তার বেশিরভাগ পারস্য *[[মাওলা|মাওয়ালি]]*  সৈন্যদের নেতৃত্ব দেওয়ার দায়িত্ব দেন যাতে তারা ইরাকে উমাইয়াদের অগ্রসর হওয়া ঠেকাতে পারে। ইবনে আল-আশতার তার বাহিনী নিয়ে উত্তর দিকে অগ্রসর হন এবং মসুল শহরের পূর্বে খাজিরের যুদ্ধে উমাইয়াদের সাথে যুদ্ধ করেন। তিনি উমাইয়াদের পরাজিত করে ব্যক্তিগতভাবে উবায়দুল্লাহকে হত্যা করেন। পরে অন্যান্য ঊর্ধ্বতন উমাইয়া সেনাপতি, যেমন হুসাইন ইবনে নুমাইর আল-সাকুনিও নিহত হন। আশতার তাদের মাথা আল-মুখতারের কাছে পাঠান।  তিনি পরবর্তীতে সেগুলো মদিনা ও ইরাকের উমাইয়া-বিরোধী খলিফা আব্দুল্লাহ ইবনে আল-জুবায়েরের কাছে পাঠান।

৬৮৭ সালের মধ্যে, আল-মুখতার ইবনে আল-আশতারকে মসুলের গভর্নর নিযুক্ত করেন। খাজিরের যুদ্ধে উমাইয়াদের পরাজয়ের পর মসুল মুখতারের নিয়ন্ত্রণে আসে। একই বছর ইবনে আল-জুবায়েরের ভাই মুস'আব,আল-মুখতার এবং তার সঙ্গীদের কুফায় অবরোধ করেন এবং পরবর্তী সংঘর্ষে আল-মুখতার নিহত হন। এরপর ইবরাহিম উমাইয়া খলিফা আব্দুল মালিকের পক্ষে যোগদানের প্রস্তাব সত্ত্বেও জুবায়রীদের পক্ষে যোগ দেন। ৬৯১ সালের অক্টোবরে মাসকিনের যুদ্ধে মুসাবের সাথে লড়াই করার সময় ইবনে আল-আশতার এই যুদ্ধে নিহত হন। সে যুদ্ধে উমাইয়ারা জুবায়েরীদের পরাজিত করে এবং পরবর্তীতে ইরাক জয় করে। যুদ্ধের পর তার মরদেহ উমাইয়া সেনারা পুড়িয়ে ফেলে। তার ছেলে নুমান ৭২০ সালে ইয়াজিদ ইবনে আল-মুহাল্লাবের উমাইয়া-বিরোধী বিদ্রোহে কুফার মাধহিজ ও বনু আসাদ সৈন্যদের সেনাপতি হিসেবে দায়িত্ব পালন করেন।

ইতিহাসবিদ হিউ এন. কেনেডি ইবনে আল-আশতারকে "মারওয়ানীয় যুগে (৬৮৪-৭৫০) কুফার সবচেয়ে প্রতিভাবান সেনাপতি" হিসেবে মনে করেন।
## তথ্যসূত্র

## গ্রন্থপঞ্জি

*
*
*

বিষয়শ্রেণী:দ্বিতীয় ফিতনায় সম্পৃক্ত ব্যক্তি
বিষয়শ্রেণী:আরব সেনাপতি
বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:৬৯১-এ মৃত্যু
আল নুয়াইমান ইবনে আমর

**আল-নুয়াইমান ইবনে আমর আল- [[বনু নাজ্জার|নাজ্জারি]]** (      ); এবং **আবদুল্লাহ** ; ইসলামী নবী মুহাম্মদের একজন সাহাবী  ছিলেন।  তিনি আবদুর রহমান ইবনে আওফের বোনকে বিয়ে করেছিলেন। নুয়াইমানের জন্ম তারিখ অজানা। তিনি ৬৫২ খ্রিস্টাব্দে মারা যান।

## পটভূমি
আল-নুয়াইমান, আমর বিন রিফাহ বিন আল-হারিস বিন সোয়াদ এবং ফাতিমা বিনতে আমর বিন আত্তিয়া আল-নাজ্জারিয়ার পুত্র ছিলেন। তার সন্তানদের মধ্যে মুহাম্মদ, আমির, সাবরাহ, লুবাবাহ, কাবশা, মরিয়ম, উম্মী হাবীব, আমাতুল্লাহ এবং হাকিমা অন্তর্ভুক্ত ছিল। তিনি ৭০ জন আনসারের সাথে আকাবার দ্বিতীয় বয়াতের মতো গুরুত্বপূর্ণ ঘটনাগুলিতে অংশগ্রহণ করেছিলেন এবং বদর, উহুদ এবং খন্দকের মতো যুদ্ধে মুহাম্মদের সাথে লড়াই করেছিলেন। মুহাম্মদ নুআইমানের প্রশংসা করেছিলেন, আল্লাহ এবং মুহাম্মদের প্রতি তার ভালোবাসার উপর জোর দিয়েছিলেন। ৬০ হিজরীতে মুয়াবিয়ার শাসনামলে নুআইমান মারা যান।

নুয়াইমান তার মজার স্বভাবের জন্য পরিচিত ছিলে এবং মাদকদ্রব্যের ব্যাপারে ইসলামের অবস্থান জানা সত্ত্বেও তিনি মদের প্রতি আসক্ত ছিলেন।  মদ্যপানের জন্য তাকে শাস্তি দেওয়া হয়েছিল। এমনকি তাকে দু'বার লাঠি দিয়ে পেটানো হয়েছিল। একবার উমর ইবনে আল-খাত্তাব তার প্রতি অসন্তোষ প্রকাশ করলে, মুহাম্মদ (সা.) হস্তক্ষেপ করে বলেন যে নুয়াইমান আল্লাহ ও তার রাসূলকে ভালোবাসেন। এজন্য বড় পাপ সত্ত্বেও তিনি আল্লাহর রহমত ও মুমিনদের সম্প্রদায় থেকে বঞ্চিত হবেন না।

## জবাই করা উটটির ঘটনা
রাবি‘আ ইবন উসমান এক মজার ঘটনা বর্ণনা করেছেন।

একবার এক বেদুইন মসজিদে এসে তার উটটিকে উঠোনে রেখে গেল। কিছু সাহাবী নুয়াইমানকে পরামর্শ দেন যে তারা মাংসের জন্য উট জবাই করতে পারেন, এবং মুহাম্মদ পরে বেদুইনকে ক্ষতিপূরণ দেবেন। তাদের কথায় রাজি হয়ে নুয়াইমান উটটি জবাই করেন।

যখন বেদুইন ফিরে এসে তার উট জবাই করা অবস্থায় দেখতে পেল, তখন সে মুহাম্মদের কাছে তার দুঃখের কথা জানাল। মুহাম্মদ ঘটনাটি জানতে পেরে যুবা'আ বিনতে যুবাইর বিন আব্দুল মুত্তালিবের বাড়িতে আশ্রয় নেওয়া নুআইমানকে খুঁজতে শুরু করলেন।

নুয়াইমান ব্যাখ্যা করেছিলেন যে তিনি এই ধারণায় কাজ করেছিলেন যে মুহাম্মদ বেদুইনের ক্ষতিপূরণ দেবেন। এই কথা শুনে মুহাম্মদ মুচকি হেসে বেদুইনকে তার উটের মূল্য ক্ষতিপূরণ হিসেবে দেন।

## তথ্যসূত্র

বিষয়শ্রেণী:বোকা বানানো তামাশা
বিষয়শ্রেণী:৬৫২-এ মৃত্যু
বিষয়শ্রেণী:সাহাবা
লস কার্ডোনস জাতীয় উদ্যান

**লস কার্ডোনস জাতীয় উদ্যান** (    ) হলো আর্জেন্টিনার একটি জাতীয় উদ্যান।  এই জাতীয় উদ্যানটি আর্জেন্টিনার সালতা প্রদেশের মধ্য-পশ্চিমে অবস্থিত। আর্জেন্টিনার উত্তর-পশ্চিমে সান কার্লোস এবং কাচি বিভাগের মধ্যে এর অবস্থান।

## অবস্থান
এই জাতীয় উদ্যানটি আর্জেন্টিনার হাই মন্টে নামক একটি বাস্তুতন্ত্র অঞ্চলকে  রক্ষা করে। এই জাতীয় উদ্যানটির আয়তন ৬৫০ বর্গকিলোমিটার। এই উদ্যানটির মধ্যে পাহাড় এবং গিরিখাত রয়েছে। এগুলির উচ্চতা ২,৭০০ মিটার থেকে ৫,০০০ মিটার। এই অঞ্চলে প্রচুর পরিমাণে কার্ডন গ্র্যান্ড ক্যাকটাস  নামে এক জাতীয় কাঁটাযুক্ত গাছ দেখা যায়।  এই  কাঁটাযুক্ত গাছগুলির নামের থেকে এই অঞ্চলের নামকরণ করা হয়েছে। এই জাতীয় উদ্যানে বিলুপ্ত প্রাণীর জীবাশ্মের অবশিষ্টাংশের পাশাপাশি ডাইনোসরের চিহ্নও রয়েছে।

১৯৯৬ সালে জাতীয় উদ্যান প্রশাসন ব্যক্তিগত মালিকদের কাছ থেকে জমি অধিগ্রহণ করার পর এলাকাটিকে সংরক্ষিত এলাকা হিসাবে ঘোষণা করা হয়।

## জলবায়ু
জাতীয় উদ্যানটির বেশিরভাগ অঞ্চলেই রয়েছে শুষ্ক জলবায়ু। এই অঞ্চলে দিন এবং রাতের তাপমাত্রার মধ্যে বড় দেখা যায়। পার্কটিতে গড়ে  বৃষ্টিপাত হয়; এর বেশিরভাগই হয় নভেম্বর এবং মার্চ মাসের মধ্যে। নিম্নাঞ্চলে তুষারপাত অত্যন্ত বিরল।  শীতকালে এই অঞ্চলের গড় তাপমাত্রা থাকে  অন্যদিকে গ্রীষ্মকালে গড় তাপমাত্রা থাকে  এর কাছাকাছি।

## গ্যালারি

চিত্র:Pncardones.jpg|alt=Cardones.|লস কার্ডোনস
চিত্র:Los_Cardones_National_Park._Salta-Argentina..jpg|alt=Cardones.|লস কার্ডোনস
চিত্র:Camino_a_Cachi.jpg|alt=Road to Cachi.|লস কার্ডোনস জাতীয় উদ্যানে যাওয়ার পথ
চিত্র:Los_Cardones_National_Park_09.jpg|alt=Cardon grande cactus| কার্ডন গ্র্যান্ডে ক্যাকটাস
চিত্র:Los_Cardones_National_Park_04.jpg|alt=View of Los Cardones National Park| লস কার্ডোনস জাতীয় উদ্যানের দৃশ্য


## তথ্যসূত্র

* Administración de Parques Nacionales - আর্জেন্টিনার জাতীয় উদ্যান প্রশাসন (স্প্যানিশ এবং ইংরেজিতে)

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:আইইউসিএন II বিষয়শ্রেণী
বিষয়শ্রেণী:আর্জেন্টিনার জাতীয় উদ্যান
মদিনা মসজিদ (আকরা)

**মদিনা কেন্দ্রীয় মসজিদ** বা কেবল **মদিনা মসজিদ** হল ঘানার বৃহত্তম মসজিদগুলির মধ্যে একটি। এটি লা-নকোয়ান্তানং-মদিনা পৌরসভায় অবস্থিত। এটি জেলার প্রধান মসজিদ যেখানে শুক্রবারের জুমু'আর নামাজের জন্য মুসল্লিরা সমবেত করা হয়। ১৯৫৯ সালের পর প্রতিষ্ঠিত মদিনা মসজিদে দুটি স্কুল রয়েছে। এর একটি মৌলিক মাধ্যমিক বিদ্যালয় যা ধর্মনিরপেক্ষ শিক্ষা প্রদান করে এবং একটি কলেজ যা কুরআন অধ্যয়নের উপর বিশেষ শিক্ষা প্রদান করে। মসজিদের আশেপাশে ভিক্ষাদান একটি সাধারণ দৃশ্য এবং গবেষকরা প্রায়শই তাদের কেস স্টাডিতে ঘানার ভিক্ষাবৃত্তির ঘটনাটি বোঝার চেষ্টা করার জন্য এই স্থানটি ব্যবহার করেছেন।

## আরো দেখুন

* মসজিদের তালিকা
* আফ্রিকার মসজিদের তালিকা
* মিশরের মসজিদের তালিকা

## তথ্যসূত্র

বিষয়শ্রেণী:আক্রা
বিষয়শ্রেণী:ঘানার মসজিদ
বিষয়শ্রেণী:১৯৫৯-এ সম্পন্ন মসজিদ
বিষয়শ্রেণী:অপর্যালোচিত অনুবাদসহ পাতা
মালিন্দি মসজিদ

**মালিন্দি‌ মসজিদ** স্টোন টাউন, জাঞ্জিবার, তানজানিয়ার একটি মসজিদ, যা বন্দরের কাছাকাছি অবস্থিত। এটি ১৮৩০-এর দশকে নির্মিত। তবে ধারণা করা হয় এটি একটি পুরাতন মসজিদের স্থানে নির্মিত হয়েছে, যা ১৭শ শতক বা তার আগের সময়ে নির্মিত হতে পারে। কিছু ভ্রমণ গাইড এটিকে ১৫শ শতকের বলে উল্লেখ করেছেন।

বর্তমান মসজিদটি ১৮৩৪-১৮৩৫ খ্রিস্টাব্দে / ১২৫০ হিজরি সালে মুহাম্মদ বিন আবদুলকাদির আল-মানসাবি কর্তৃক নির্মিত হয়, যিনি সোমালিয়ার বেনাদির উপকূলের একজন ধনী ব্যবসায়ী ছিলেন। তিনি ১৮২০ থেকে ১৮৪০ সালের মধ্যে জাঞ্জিবারে ব্যবসা পরিচালনা করতেন। মসজিদটি ১৮৪১ এবং ১৮৯০ সালে দুইবার সম্প্রসারিত করা হয়।

মসজিদটিতে কিছু অনন্য স্থাপত্য বৈশিষ্ট্য রয়েছে। এর মধ্যে একটি শঙ্কু-আকৃতির মিনার (পুরো পূর্ব আফ্রিকায় এ ধরনের মিনারের সংখ্যা মাত্র তিনটি) এবং একটি বর্গাকার প্ল্যাটফর্ম অন্যতম।

## আরও দেখুন

* তানজানিয়ায় ইসলাম

## তথ্যসূত্র

বিষয়শ্রেণী:জাঞ্জিবার সিটি
বিষয়শ্রেণী:আফ্রিকায় সুন্নি ইসলাম
বিষয়শ্রেণী:১৮৩০-এর দশকে সম্পন্ন মসজিদ
বিষয়শ্রেণী:উইকিউপাত্তে স্থানাঙ্ক আছে
মালুয়ে মসজিদ

**মালুয়ে মসজিদ** পশ্চিম গঞ্জা জেলা, সাভান্না অঞ্চল, ঘানার একটি মসজিদ। এটি বোলে রোডে অবস্থিত। এটি আগে উত্তর অঞ্চলের অন্তর্গত ছিল। মালুয়ে একটি ছোট গ্রাম, যা বুই জাতীয় উদ্যানের পূর্ব দিকে অবস্থিত।

## ইতিহাস
মসজিদের এক ইমামের মতে, এটি মালির এক মুসলিম ধর্মপ্রচারক নির্মাণ করেছিলেন। তিনি এই অঞ্চলের মধ্য দিয়ে যাওয়ার সময় পাঁচটি কাদামাটির মসজিদ নির্মাণ করেন।

## বৈশিষ্ট্য
এই মসজিদটির প্যারাপেট লারাবাঙ্গা মসজিদের চেয়ে বড় এবং বিস্তৃত। এটি সুদানি স্থাপত্যশৈলীতে কাদামাটি দিয়ে নির্মিত হয়েছে। মসজিদটিতে দুটি উঁচু টাওয়ার রয়েছে, যা বোলে মসজিদের টাওয়ারের চেয়ে উঁচু হলেও বান্দা এনকোয়ান্তা মসজিদের উচ্চতায় পৌঁছেনি। মসজিদের পশ্চিম পাশে দুটি শক্তিশালী ও বক্সি আকৃতির বাট্রেস রয়েছে।

## আরও পড়ুন

* ঘানায় ইসলাম

## তথ্য‌সূত্র

বিষয়শ্রেণী:ঘানার মসজিদ
বিষয়শ্রেণী:উইকিউপাত্তে স্থানাঙ্ক আছে
মেলম্লি‌ মসজিদ

**মেলম্লি মসজিদ** () হল তিউনিসিয়ার মদিনার উত্তরে অবস্থিত একটি তিউনিসিয়ান মসজিদ।

## অবস্থান
মসজিদটি ৯৩ পাশা স্ট্রিটে অবস্থিত। 

## ব্যুৎপত্তি
মসজিদটির প্রতিষ্ঠাতা *বাচ হাম্বা* স্লিমানে মেলম্লি () এর নামে মসজিদটির নামকরণ করা হয়েছে। তিনি ১৮২৩ সালে মারা যান।

## ইতিহাস
এটি হোসেনি যুগে নির্মিত হয়েছিল।
চিত্র:Mosquée_Melmli_photo3_مسجد_ململي_أو_ملي_ملي.jpg|alt=Inscription with the name of the mosque| মসজিদের নাম সম্বলিত শিলালিপি
চিত্র:Mosquée_Melmli_photo5_مسجد_ململي_أو_ملي_ملي.jpg|alt=Entrance of the Mosque| মসজিদের প্রবেশপথ


## তথ্যসূত্র

## গ্রন্থপঞ্জি

* 

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:১৯শ শতাব্দীর আফ্রিকার মসজিদ
এল মেহরাস মসজিদ

*এল মেহরাস মসজিদ* () তিউনিসিয়ার মদিনার পূর্বে অবস্থিত একটি ছোট মসজিদ।

## স্থানীয়করণ
এটি ১ জেমা আল-জায়তুনা স্ট্রিটে অবস্থিত, যার মূল নাম ছিল চার্চ স্ট্রিট। 

## ইতিহাস
ঐতিহাসিক মোহাম্মদ বেলকোডজার মতে মসজিদটি খোরাসানি যুগে নির্মিত হয়েছিল। সে সময় স্থানীয় রাজতন্ত্র চালু ছিল এবং খোরাসানিরা ১০৫৯ থেকে ১১৫৮ সালের মধ্যে তিউনিস শাসন করেছিল। দেশ স্বাধীন হওয়ার পর এটি পুনরুদ্ধার করা হয়েছিল। মসজিদের প্রবেশপথে পাথরের উপর কিছু কুফি উক্তি খোদাই করা আছে যা ঐতিহাসিকদের নির্মাণকাল সম্পর্কে ধারণা পেতে সাহায্য করেছে।  আবু এল-আবাস আহমদ এল-কারৌই () ছিলেন এই মসজিদের ইমামদের একজন যিনি আল-জায়তুনা বিশ্ববিদ্যালয়ে পড়াশোনা করেছিলেন এবং ১৮৫৫ সালে মারা যান।
চিত্র:Mosquée_El_Mehras_photo_3_جامع_المهراس.jpg|alt=Marbel panel with the name of the mosque| মসজিদের নাম সম্বলিত মার্বেল প্যানেল
চিত্র:Mosquée_El_Mehras_photo_4_جامع_المهراس.jpg|alt=Symbols at the entrance of the mosque| মসজিদের প্রবেশপথে প্রতীক
চিত্র:Mosquée_El_Mehras_photo_5_جامع_المهراس.jpg|alt=Decoration of the entrance| প্রবেশদ্বারের সাজসজ্জা
চিত্র:Mosquée_El_Mehras,citations_en_style_kufi_photo2_جامع_المهراس،_عبارات_بالخط_الكوفي.jpg|alt=Quotes with the Kufi style| কুফি স্টাইলের উক্তি


## তথ্যসূত্র

বিষয়শ্রেণী:১১শ শতাব্দীর মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:অপর্যালোচিত অনুবাদসহ পাতা
মোহাম্মদ ষষ্ঠ মসজিদ (কোনাক্রি)

**মোহাম্মদ ষষ্ঠ মসজিদ** () গিনির কোনাক্রিতে অবস্থিত একটি মসজিদ।

## ইতিহাস
২০১৭ সালের ২৪শে ফেব্রুয়ারী রাষ্ট্রপতি আলফা কন্ডে এবং মরক্কোর রাজা ষষ্ঠ মোহাম্মদের উপস্থিতিতে এক অনুষ্ঠানে মসজিদটির নির্মাণকাজ উদ্বোধন করা হয়।

## স্থাপত্য
মসজিদ ভবনটি ৪,০৪০ বর্গমিটার এলাকা জুড়ে নির্মিত হয়েছিল। এর মধ্যে একটি গ্রন্থাগার, সম্মেলন কক্ষ এবং প্রশাসনিক প্যাভিলিয়নও রয়েছে। এটি ৩,০০০ জন মুসল্লির ধারণক্ষমতা বিশিষ্ট। 

## আরো দেখুন

* গিনিতে ইসলাম
* গিনির মসজিদের তালিকা

## তথ্যসূত্র

বিষয়শ্রেণী:গিনির মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:অপর্যালোচিত অনুবাদসহ পাতা
মাসসালিকুল জিনান মসজিদ

**মাসসালিকুল জিনান মসজিদ** () ডাকার, সেনেগাল-এর একটি বৃহৎ মসজিদ।

## ইতিহাস
২০০০-এর দশকের শুরুতে মসজিদের বর্তমান জমিটি সেনেগালের তৎকালীন রাষ্ট্রপতি আব্দুলায়ে ওয়াদ দান করেছিলেন। এরপর নির্মাণকাজ শুরু হয় এবং প্রায় ১৫ বছর ধরে চলে। সেনেগালের Consortium des Entreprises du Sénégal নির্মাণকাজ সম্পন্ন করে। অবশেষে মসজিদটি ২৭ সেপ্টেম্বর ২০১৯ সালে উদ্বোধন করা হয়।

## স্থাপত্য
মসজিদটি ১০,০০০ মি২ এলাকা জুড়ে বিস্তৃত, যা এটিকে পশ্চিম আফ্রিকার বৃহত্তম মসজিদ করে তুলেছে। এর পাঁচটি মিনার রয়েছে যার প্রতিটির উচ্চতা ৮০ মিটার। এছাড়া মসজিদটিতে ৪টি কাঠের গম্বুজ রয়েছে। অভ্যন্তরে একসঙ্গে ১০,০০০ মুসল্লি নামাজ আদায় করতে পারেন এবং মসজিদের আঙিনায় আরও ২০,০০০ মুসল্লির জায়গা রয়েছে। নির্মাণব্যয় ছিল XOF২০ বিলিয়ন।

## আরও দেখুন
* সেনেগালে ইসলাম

## সূত্র
আবদুর রহমান ইবনে আল কাসিম

**আবদুর রহমান ইবনে আল-কাসিম আল-উতাকি** (      ;  ) মিশরের মালিকি মাযহাবের একজন বিশিষ্ট প্রাথমিক আইনজ্ঞ ছিলেন। তিনি মালিকের অন্যতম প্রধান সঙ্গী ছিলেন এবং মালিকী মাযহাবের মতামত সংরক্ষণে গুরুত্বপূর্ণ ভূমিকা পালন করেন। সাহনুন তার বিখ্যাত গ্রন্থ মুদাওয়ানাতে ইবন আল-কাসিমের মাধ্যমে ইমাম মালিকের মতামত সংকলন করেন। মালিকী মাযহাবে তার অবস্থান হানাফী মাযহাবে মুহাম্মদ আল-শায়বানীর মতো, কারণ উভয়েই তাদের মাযহাবের জ্ঞান প্রচার করেছেন এবং ইজতিহাদ (স্বাধীন যুক্তি) ব্যবহার করেছেন। অনেক ক্ষেত্রে ইমাম মালিকের মতের সাথে তার ভিন্ন মতও ছিল।

## জীবন
আব্দুর রহমান ইবনে আল-কাসিম মিশরে 'উতাকি মসজিদ' নামে পরিচিত একটি মসজিদে জন্মগ্রহণ করেন। তখন ৮ম শতাব্দীর মাঝামাঝি সময়ে আব্বাসীয়রা উমাইয়াদের কাছ থেকে মুসলিম বিশ্বের নিয়ন্ত্রণ নিয়েছিল। তার পরিবার ফিলিস্তিনের রামলা শহর থেকে আগত ছিল। তিনি ছিলেন তায়েফের দাসদের বংশধর যাদের নবী মুহাম্মদ মুক্ত করেছিলেন। ইবনে আল-কাসিমের বাবা দেওয়ানে ছিলেন।বাবার কাছ থেকে পাওয়া অর্থ দিয়েই তিনি পড়াশোনা চালিয়ে যান।।

তিনি একটি স্বপ্ন দেখার পর এবং মিশরে ধর্মীয় জ্ঞানের সমাবেশে আকৃষ্ট হয়ে মদিনায় যান। মদিনায় তিনি মালিকের সাথে এবং মালিকের আরেক বিখ্যাত সঙ্গী ইবনে ওয়াহবের সাথে দেখা করেন। ইবনে আল-কাসিম প্রায় বিশ বছর ধরে তুলনামূলকভাবে দীর্ঘ সময় ধরে মালিকের সাথে ছিলেন। মালিকের কাছ থেকেই তিনি ফিকহ (আইনশাস্ত্র) শিখেছিলেন। মদিনায় তিনি আল-লায়ত, ইবনে আল-মাজিশুন এবং মুসলিম ইবনে খালিদ আল-জাঞ্জির সাথেও দেখা করেছিলেন। অনেক লোক তার কাছ থেকে তথ্য সংগ্রহ করেছিল এবং মালিকের ফতোয়া সম্পর্কে তার সাথে পরামর্শ করেছিল। ইবনে ওয়াহব বলতেন, "যদি তুমি এই ব্যবসা চাও - অর্থাৎ মালিকের ফিকহ - তাহলে তোমার অবশ্যই ইবনে আল-কাসিম থাকতে হবে। সে এতে অনন্য"। ইমাম মালিকের বিখ্যাত গ্রন্থ '''মুওয়াত্তা'''র  সবচেয়ে নির্ভরযোগ্য  (সংকলন) ইবন আল-কাসিমের মাধ্যমেই এসেছে। সাহনুন তাঁর কাছ থেকে মালিকি ফিকহের সবচেয়ে বিস্তৃত সংগ্রহ মুদাওয়ানার বিষয়বস্তু শিখেছিলেন। তাই কাসিমকে মালিকী ফিকহের প্রধান প্রচারক হিসেবে গণ্য করা যায়।

ইবনে আল-কাসিম সাধারণত তার বিশাল জ্ঞানের জন্য পরিচিত ছিলেন। যখন মালিককে তার এবং ইবনে ওয়াহব সম্পর্কে জিজ্ঞাসা করা হয়েছিল, তখন তিনি উত্তর দিয়েছিলেন যে ইবনে ওয়াহব একজন জ্ঞানী ব্যক্তি, কিন্তু ইবনে আল-কাসিম একজন সত্যিকারের ফকিহ (আইনবিদ) ছিলেন। তিনি ত্যাগী স্বভাবের ছিলেন এবং অল্প সময়ে অনেকবার কুরআন খতম করতেন। মিশরে ফিরে এসে তিনি ধনী ও ক্ষমতাবান ব্যক্তিদের সাথে মেলামেশা এড়িয়ে চলতেন এবং তাদের কন্যাদের বিয়ে করার প্রস্তাবও গ্রহণ করেননি। মক্কা সফর থেকে ফিরে আসার তিন দিন পর ১৯১ হিজরির (৮০৬ খ্রিস্টাব্দ) সফর মাসে ৬৩ বছর বয়সে তিনি মিশরে ইন্তেকাল করেন। ইবনে আল-কাসিম তার দুই পুত্র আবদুর রহমান এবং উমর রেখে গেছেন।

## তথ্যসূত্র


বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:৭৫০-এ জন্ম
বিষয়শ্রেণী:৮০৬-এ মৃত্যু
বিষয়শ্রেণী:৮ম শতাব্দীর ইসলামের মুসলিম পণ্ডিত
কর্ণাটক ওয়াকফ বোর্ডের জমি কেলেঙ্কারি

কর্ণাটক ওয়াকফ বোর্ড জমি কেলেঙ্কারি ভারতে ₹২,০০০ বিলিয়ন (২৩ বিলিয়ন মার্কিন ডলার) মূল্যের সম্পত্তি তহবিলের অনুমিত দুর্নীতির সঙ্গে সম্পর্কিত, যা ২০১২ সালে কর্ণাটক রাজ্যের সংখ্যালঘু কমিশনের জমাকৃত এক প্রতিবেদনের মাধ্যমে প্রকাশ্যে আসে। ২০১২ সালের মার্চ মাসে, কর্ণাটক রাজ্যের সংখ্যালঘু কমিশনের চেয়ারম্যান আনোয়ার মানিপ্পাডি কর্ণাটকের তৎকালীন মুখ্যমন্ত্রী ডি.ভি. সদানন্দ গৌড়ার কাছে একটি প্রতিবেদন জমা দেন। ওই প্রতিবেদনে অভিযোগ করা হয় যে কর্ণাটক ওয়াকফ বোর্ডের নিয়ন্ত্রণাধীন ২৭,০০০ একর জমি হয় আত্মসাৎ করা হয়েছে বা অবৈধভাবে বরাদ্দ দেওয়া হয়েছে। ওই জমির মূল্য আনুমানিক ₹২ ট্রিলিয়ন (৩৯ বিলিয়ন মার্কিন ডলার) বলে হিসাব করা হয়েছে।

কর্ণাটক ওয়াকফ বোর্ড একটি মুসলিম দাতব্য সংস্থা, যা দরিদ্রদের কল্যাণে দানকৃত সম্পত্তি পরিচালনা ও তদারকি করে। আনোয়ার মানিপ্পাডির কমিশনকৃত প্রতিবেদনে অভিযোগ করা হয়েছে যে কর্ণাটক ওয়াকফ বোর্ড তাদের প্রায় ৫০% জমি রাজনীতিবিদ ও বোর্ড সদস্যদের সহযোগিতায় রিয়েল এস্টেট মাফিয়ার হাতে বাজার মূল্যের একটি ক্ষুদ্র অংশের বিনিময়ে আত্মসাৎ হতে দিয়েছে। মানিপ্পাডি সরকারকে ওয়াকফ বোর্ডের দুর্নীতির তদন্তে একটি কমিটি গঠন করার এবং বোর্ডের মাধ্যমে অবৈধভাবে বিক্রিত সম্পত্তি পুনরুদ্ধারে একটি বিশেষ টাস্কফোর্স গঠনের সুপারিশ করেছেন। ইতোমধ্যেই আয়কর বিভাগ এই দুর্নীতির বিষয়ে তদন্ত শুরু করেছে।

## আরো দেখুন
* ভারতের কেলেঙ্কারির তালিকা
* ভারতে দুর্নীতি
## তথ্যসূত্র

বিষয়শ্রেণী:ভারতে রাজনৈতিক দুর্নীতি
বিষয়শ্রেণী:ভারতীয় অর্থনীতিতে ২০১২
বিষয়শ্রেণী:ভারতে ইসলামের ইতিহাস
ইবনে ওয়াহাব

**ইবনে ওয়াহাবের** পুরো নাম আবু মুহাম্মদ আবদুল্লাহ ইবনে ওয়াহব ইবনে মুসলিম আল-ফিহরি আল-কুরাশী আল-মিসরি  (৭৪৩ - ৮১৩ খ্রিস্টাব্দ) (১২৫ - ১৯৭ হিজরি )। তিনি  মালিকি মাযহাবের একজন গুরুত্বপূর্ণ মিশরীয় প্রাথমিক আইনজ্ঞ ছিলেন। তিনি মালিকের অন্যতম পরিচিত সঙ্গী ছিলেন এবং মিশর ও মাগরেবে মালিকি মাযহাবের প্রসারে তাঁর অসাধারণ প্রভাব ছিল।

## জীবন
তিনি ১২৫ হিজরিতে (৭৪৩ খ্রিস্টাব্দ) জিলকদ মাসে পুরাতন কায়রোতে জন্মগ্রহণ করেন। তিনি দত্তক গ্রহণের মাধ্যমে কুরাইশ গোত্রের সদস্য ছিলেন। মিশরে জন্মগ্রহণ করা এই ব্যক্তি রেহানার মাওলা ছিলেন। রেহানা নিজেই ফিহর গোত্রের আবু আবদুর রহমান ইয়াজিদ ইবনে উনাইসের মাওলা ছিলেন।  তিনি মিশরীয় পণ্ডিত উসমান ইবনে আব্দুল হাকাম আল-জুধামীর (মৃত্যু ৭৭৯) তত্ত্বাবধানে ইসলামী বিজ্ঞানে প্রাথমিক শিক্ষা লাভ করেন এবং এরপর মালিক ইবনে আনাসের কাছে শিক্ষালাভের জন্য মদিনায় যান।  তিনি প্রায় বিশ বছর মালিকের সাথে ছিলেন এবং মিশরে তাঁর ফিকহ প্রচার করেছিলেন। তিনি কেবল মালিকের কাছেই নয়, ইবনে শিহাব আল-জুহরীর অনেক সঙ্গীর কাছ থেকেও শিক্ষা নেন। ইবনে ওয়াহব মিশর, হিজাজ ও ইরাকের চার শতাধিক শায়খের কাছ থেকে হাদীস সংগ্রহ করেন। যার মধ্যে সুফিয়ান আল-সাওরি, ইবনে উয়ায়না, ইবনে জুরায়জ, আবদুর-রহমান ইবনে জিয়াদ আল-ইফ্রিকি, সাঈদ ইবনে আবি আইয়ুব এবং অন্যান্যরা ছিল। অনেকে তার থেকে হাদিসও বর্ণনা করেছেন।

ইবনে ওয়াহব মালিকী মাযহাবে উচ্চ মর্যাদার অধিকারী ছিলেন কারণ তিনি মালিকের প্রথম ও প্রধান সঙ্গীদের একজন ছিলেন। মালিকের সাহাবীদের একজন ছাত্র আল-আসবাগ তার সম্পর্কে বলেন, "ইবনে ওয়াহাব  মালিকের সঙ্গীদের মধ্যে সুন্নাহ ও হাদীস সম্পর্কে সবচেয়ে বেশি জ্ঞানী ছিলেন। যদিও তিনি দুর্বল ব্যক্তিদের কাছ থেকে হাদীস বর্ণনা করেছিলেন"। ইবনে ওয়াহাব নিজেই স্বীকার করেছিলেন যে তার কিছু হাদিস দুর্বল ছিল। তিনি বললেন, "যদি আল্লাহ আমাকে মালিক ও লাইসের মাধ্যমে উদ্ধার না করতেন, তাহলে আমি পথভ্রষ্ট হয়ে যেতাম। আমি অনেক হাদিস জানতাম, আর সেটা আমাকে বিভ্রান্ত করত। আমি সেগুলো মালিক ও লাইসের কাছে পেশ করতাম এবং তারা বলত, 'এটা নাও আর ওটা রেখে দাও'।"

মালিক ইবনে ওয়াহবকে সম্মান করতেন এবং ভালোবাসতেন। তিনি ইবনে ওয়াহব ব্যতীত তাঁর  সঙ্গীদের কারো সমালোচনাই বাদ দেননি। মালিক যখন তাকে চিঠি লিখতেন তখন তাকে " ফকীহ " বলতেন। ইবনে ওয়াহাব মিশর এবং মাগরেবে মালিকের মাযহাব ছড়িয়ে দিয়েছিলেন। মালিকের জীবদ্দশায় এবং তার মৃত্যুর পরেও লোকেরা তার ফিকহ শেখার জন্য তার কাছে যাতায়াত করত। তিনি অনেক চমৎকার বই রেখে গেছেন। এর মধ্যে মালিকের কাছ থেকে শোনা বিষয়গুলোর উপর ভিত্তি করে প্রায় ৩০ খণ্ডে সংকলিত বই লেখা ছিল। তিনি ১৯৭ হিজরির (৮১৩ খ্রিস্টাব্দ) ২৪ শা'বানে ইন্তেকাল করেন।

## তথ্যসূত্র


বিষয়শ্রেণী:হাদিস বর্ণনাকারী তাবে তাবেয়ী
বিষয়শ্রেণী:৮ম শতাব্দীর ইসলামের মুসলিম পণ্ডিত
বিষয়শ্রেণী:৯ম শতাব্দীর পণ্ডিত
বিষয়শ্রেণী:৯ম শতাব্দীর মিশরীয় ব্যক্তি
বিষয়শ্রেণী:৮ম শতাব্দীর মিশরীয় ব্যক্তি
বিষয়শ্রেণী:৮১৩-এ মৃত্যু
বিষয়শ্রেণী:৭৪৩-এ জন্ম
সাহনুন

**সাহনুন ইবনে সাঈদ ইবনে হাবিব আত-তানুখি** (      ) (আনুমানিক ৭৭৬/৭৭ – ৮৫৪/৫৫) (১৬০ হিজরি – ২৪০ হিজরি) আধুনিক তিউনিসিয়ার কাইরাওয়ানের মালিকি মাযহাবের একজন আইনজ্ঞ ছিলেন।

## জীবনী
তার আসল নাম ছিল আবদু সালাম ইবনে সাইদ ইবনে হাবিব (  )। তার দ্রুত বুদ্ধির কারণে তাকে 'সাহনুন' (এক ধরণের তীক্ষ্ণ পাখি) নামে ডাকা হত।  তিনি সিরিয়ায়  একটি আরব পরিবারে জন্মগ্রহণ করেছিলেন। তার বাবা বর্তমান সিরিয়ার হোমসের একজন সৈনিক ছিলেন।   সাহনুন তনুখ গোত্রের সদস্য ছিল। 

### জীবন
যৌবনে সাহনুন কাইরাওয়ান এবং তিউনিসিয়ার আলেমদের কাছে পড়াশোনা করেছিলেন। বিশেষ করে তিনি ত্রিপলির পণ্ডিত `আলী বিন জিয়াদের কাছ থেকে শিক্ষা গ্রহণ করেছিলেন। জিয়াদ ইমাম মালিকের কাছ থেকে শিক্ষা গ্রহণ করেছিলেন।  ১৭৮ হিজরীতে তিনি মালিকের অন্যান্য ছাত্রদের কাছে পড়াশোনা করার জন্য মিশরে যান। তবে আর্থিক সংকটের কারণে তিনি তাদের কাছে পৌঁছাতে পারেননি। পরবর্তীতে তিনি মদিনায় চলে যান এবং অন্যান্য বিশিষ্ট পণ্ডিতদের কাছে পড়াশোনা করেন। পড়াশোনা শেষে ১৯১ হিজরীতে উত্তর আফ্রিকায় ফিরে আসেন।

বলা হয়ে থাকে বিচারক হিসেবে নিয়োগ গ্রহণের পর তিনি তার মেয়ে খাদিজাকে বলেছিলেন, "আজ তোমার বাবাকে ছুরি ছাড়াই হত্যা করা হয়েছে।"  তিনি বিচারে সতর্ক এবং মামলা-মোকদ্দমাকারী এবং সাক্ষীদের প্রতি বিনয়ী ছিলেন। কিন্তু আমিরের আশেপাশের লোকদের প্রতি কঠোর ছিলেন। তিনি তাদের প্রতিনিধি পাঠাতে বা তাদের অবৈধ কাজে হস্তক্ষেপ না করার জন্য আমিরের অনুরোধ প্রত্যাখ্যান করেন।

সাহনুনের পুত্র মুহাম্মদ ইবনে সাহনুন (মৃত্যু: ২৫৬/৮৭০) একজন বিখ্যাত আইনজ্ঞ ছিলেন। তার ছেলে *নাওয়াজিল আল-সালাত মিন দিওয়ান মুহাম্মদ ইবনে সাহনুন* নামে *নওয়াজিল*  সংকলন রচনা করেছিলেন।

## ধর্মতাত্ত্বিক দৃষ্টিভঙ্গি
সাহনুন তার কঠোর সুন্নি মতবাদের জন্য পরিচিত ছিলেন। তিনি এমনকি মুতাজিলা ইমামের পিছনে নামাজ পড়তে অস্বীকার করতেন। তিনি মসজিদ থেকে ইবাদী, মুতাজিলা ও অন্যান্য বিদআতী সম্প্রদায়কে বের করে দেন। *[[এনসাইক্লোপিডিয়া অব ইসলাম|ইসলামের বিশ্বকোষ]]* বলে:এখন পর্যন্ত, বিভিন্ন চিন্তাধারার পণ্ডিতরা কাইরুয়ানের জামে মসজিদে স্বাধীনভাবে নিজেদের মত প্রকাশ করতে পারতেন।  কিন্তু সাহনূন এ অবস্থা পরিবর্তন করেন। তিনি পণ্ডিতদের মধ্যে বিভ্রান্ত মতাদর্শের লোকদের সরিয়ে দেন। তিনি *আহলে বিদআতের*  বিভিন্ন সম্প্রদায়কে ছত্রভঙ্গ করে দেন। ধর্মবিরোধী সম্প্রদায়ের নেতাদের প্রকাশ্যে লাঞ্ছিত করেন এবং কিছু লোককে জনসমক্ষে নিজের মত প্রত্যাহার করতে বাধ্য করা হয়। তার প্রচেষ্টার ফলেই মুসলিম পশ্চিমে (মাগরিব অঞ্চলে) সুন্নি ইসলামের মালিকি মাজহাবের একচেটিয়া আধিপত্য প্রতিষ্ঠা হয়। 

## তথ্যসূত্র

## বহিঃসংযোগ

* কাদি `ইয়াদের ''তারতিব আল মাদারিক'' থেকে উদ্ধৃতি 

বিষয়শ্রেণী:জন্মের সাল অনিশ্চিত
বিষয়শ্রেণী:আরব পণ্ডিত
বিষয়শ্রেণী:৯ম শতাব্দীর আরব ব্যক্তি
বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:৭৭০-এর দশকে জন্ম
বিষয়শ্রেণী:৮৫৪-এ মৃত্যু
মারভে কাভাকচি

**মারভে সাফা কাভাকচি** (জন্ম: ১৯ আগস্ট ১৯৬৮) একজন তুর্কি রাজনীতিবিদ যিনি ১৮ এপ্রিল ১৯৯৯ সালে ইস্তাম্বুলের ভার্চু পার্টির ডেপুটি হিসেবে সংসদে নির্বাচিত হন কিন্তু কখনও দায়িত্ব নিতে পারেননি। তবে তিনি ৪ ডিসেম্বর ২০১৭ থেকে ২৫ জুন ২০২২ পর্যন্ত মালয়েশিয়ায় রাষ্ট্রদূত ছিলেন। 

## জীবন এবং কর্মজীবন
কাভাকচি ১৯ আগস্ট ১৯৬৮ সালে আঙ্কারায় ইমাম ইউসুফ জিয়া কাভাকচির ঘরে জন্মগ্রহণ করেন। তিনি তার বাবার দিক থেকেজর্জিয়ান বংশোদ্ভূত।  তার বাবার মতো, কাভাকচিও একজন *[[হাফেজ]]*, যিনি সম্পূর্ণ কুরআন মুখস্থ করেছেন। তিনি হার্ভার্ড বিশ্ববিদ্যালয় থেকে স্নাতকোত্তর ডিগ্রি এবং হাওয়ার্ড বিশ্ববিদ্যালয় থেকে পিএইচডি ডিগ্রি অর্জন করেন। কাভাকচি বর্তমানে ওয়াশিংটন ডিসির জর্জ ওয়াশিংটন বিশ্ববিদ্যালয় এবং হাওয়ার্ড বিশ্ববিদ্যালয়ে অধ্যাপক।

২ মে ১৯৯৯ তারিখে, ডেমোক্র্যাটিক বামপন্থী দলের (তুর্কি: ডেমোক্রেটিক সই পার্টি, ডিএসপি) সদস্যরা কাভাকচিকে শপথ গ্রহণ অনুষ্ঠানে তার শপথ গ্রহণে বাধা দেন কারণ তারা তার মাথায় স্কার্ফ পরার বিরোধিতা করেছিলেন। তিনি তার আমেরিকার নাগরিকত্বের কথা প্রকাশ করেননি যা নির্বাচনের পরে খোলাসা হয় এবং ২০০১ সালের মার্চ মাসে তিনি সংসদে তার আসন হারান। ২০০১ সালের জুন মাসে সাংবিধানিক আদালত ভার্চু পার্টি বন্ধ করে দেয়।

২০০৭ সালে ইউরোপীয় মানবাধিকার আদালত কাভাকচি একটি আইনি মামলায় জয়লাভ করে যেখানে তাকে সংসদ থেকে বহিষ্কার করার ঘটনাকে তার মানবাধিকারের লঙ্ঘন বলে রায় দেওয়া হয়। তারপর থেকে, তিনি তুরস্কের ধর্মনিরপেক্ষ রাজনৈতিক ব্যবস্থার একজন স্পষ্ট সমালোচক, মুসলিম নারীদের অধিকার, বিশেষ করে হিজাব পরার অধিকারের সমর্থনে বিশ্বজুড়ে ভ্রমণ করেছেন। ইউরোপ এবং মার্কিন যুক্তরাষ্ট্রের বিশ্ববিদ্যালয়গুলোতে বক্তৃতা দেওয়ার পাশাপাশি, কাভাকচি বার্সেলোনায় ২০০৪ সালের বিশ্ব ধর্ম সংসদে ভাষণ দেন। তিনি ইংল্যান্ডের লন্ডনে হাউস অফ লর্ডসেও ভাষণ দিয়েছিলেন এবং হার্ভার্ড, ইয়েল, বার্লিন, হামবুর্গ, হ্যানোভার, ডুইসবার্গ এবং কেমব্রিজসহ অসংখ্য আমেরিকান এবং ইউরোপীয় বিশ্ববিদ্যালয়ে বক্তৃতা দিয়েছেন এবং বক্তব্য রেখেছেন।

কাভাকচি বিশ্বের ৫০০ প্রভাবশালী মুসলিমদের একজন হিসেবে তালিকাভুক্ত হয়েছেন। ২০০৪ সালে তিনি এনএএসিপি এবং জিডব্লিউইউ দ্বারা "উইম্যান অফ এক্সিলেন্স" হিসেবে স্বীকৃতি লাভ করেন। ২০০০ সালে আন্তর্জাতিক নারী ও শিশু সমিতি কর্তৃক মানবাধিকার এবং মুসলিম নারীর ক্ষমতায়নের অগ্রগতির প্রচেষ্টার স্বীকৃতিস্বরূপ তাকে পাবলিক সার্ভিস অ্যাওয়ার্ডে ভূষিত করা হয়। অস্ট্রিয়ার ভিয়েনায় হাউস ডের কালচারেলেন আকটিভিটাট আন্ড টোলেরানজ তাকে "সার্ভিস টু হিউম্যানিটি অ্যাওয়ার্ড" প্রদান করে এবং ১৯৯৯ সালে আঙ্কারার ক্যাপিটাল প্ল্যাটফর্ম এবং জাতীয় যুব সংস্থা তাকে "মাদার অফ দ্য ইয়ার" পুরস্কার প্রদান করে। তিনি রক্ষণশীল তুর্কি দৈনিক সংবাদপত্র *ভাকিতের* একজন নিয়মিত লেখক। তিনি মেডিটেরেনিয়ান কোয়ার্টারলির সম্পাদকীয় বোর্ডেও আছেন। উপরন্তু, তিনি ছয়টি বই এবং অসংখ্য প্রবন্ধের লেখক।

তার দুই সন্তান আছে, তারা হলেন ফাতিমা আবুশানাব এবং মরিয়ম কাভাকচি। ২০১২ সালে রিচার্ড পেরেসের লেখা *"দ্য ডে টার্কি স্টুড স্টিল: মারভে কাভাকচির ওয়াক ইনটু দ্য পার্লামেন্ট"* শীর্ষক একটি বই প্রকাশিত হয়। 

## তথ্যসূত্র

## বহিঃসংযোগ

* অফিসিয়াল সাইট 

বিষয়শ্রেণী:হাওয়ার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর তুর্কি নারী রাজনীতিবিদ
বিষয়শ্রেণী:হিজাব
বিষয়শ্রেণী:হাওয়ার্ড বিশ্ববিদ্যালয়ের শিক্ষক
বিষয়শ্রেণী:ইসলাম সম্পর্কিত বিতর্ক
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:তুর্কি সুন্নি মুসলিম
বিষয়শ্রেণী:জীবিত ব্যক্তি
বিষয়শ্রেণী:১৯৬৮-এ জন্ম
বিষয়শ্রেণী:কুরআনের হাফেজ
প্লেবয় ইন্দোনেশিয়া

***প্লেবয় ইন্দোনেশিয়া*** হল ইন্দোনেশিয়ার *[[প্লেবয়|প্লেবয় ম্যাগাজিনের]]* একটি বিক্রয়াধিকারপ্রাপ্ত অংশ। ম্যাগাজিনটি প্রথম প্রকাশিত হয়েছিল ২০০৬ সালের এপ্রিল মাসে।  এটি ভেলভেট সিলভার মিডিয়া দ্বারা প্রকাশিত এবং এরউইন আরনাডা দ্বারা সম্পাদিত হয়েছিল।  ম্যাগাজিনের এই সংস্করণটি উল্লেখযোগ্য কারণ এতে কোনও নগ্নতা ছিল না এবং ১৯৯০-এর দশকের মাঝামাঝি সময়ে তুর্কি সংস্করণ বন্ধ করে দেওয়ার পর এটিই প্রথম *প্লেবয়* যা কোনও মুসলিম সংখ্যাগরিষ্ঠ দেশে প্রকাশিত হয়েছে।

রক্ষণশীল স্থানীয় সংবেদনশীলতার সাথে সামঞ্জস্যপূর্ণভাবে ম্যাগাজিনটি তৈরি করা সত্ত্বেও, সম্পূর্ণ পোশাক পরিহিত মডেল এবং ভিন্নমতাবলম্বী লেখক প্রমোয়েদ্য অনন্ত তোরের সাক্ষাৎকারের মতো নিবন্ধসহ, ৬ এপ্রিল, ২০০৬ তারিখে ম্যাগাজিনের প্রিমিয়ার সংখ্যাটি উল্লেখযোগ্য বিতর্কের জন্ম দেয়। মাজেলিস মুজাহিদিন ইন্দোনেশিয়া (এমএমআই) এবং ইসলামিক ডিফেন্ডার্স ফ্রন্ট (এফপিআই) এর মতো ইসলামপন্থী গোষ্ঠীগুলো ম্যাগাজিনের বিরুদ্ধে আইনি পদক্ষেপের পাশাপাশি বড় ধরনের বিক্ষোভ করেছে। জাকার্তায় আরও সহিংস বিক্ষোভের ফলে আসিয়ান আচেহ সার ভবনের মালিক, যেখানে *প্লেবয়* অফিস অবস্থিত, সেখান থেকে ভেলভেট সিলভার মিডিয়াকে উচ্ছেদ করতে বাধ্য হন।

এরপর পত্রিকাটি তার সদর দপ্তর বালিতে স্থানান্তরিত করে, যা মূলত হিন্দু অধ্যুষিত এলাকা এবং ইসলামিক শাসিত জাকার্তার তুলনায় কম বিধিনিষেধযুক্ত। এটি ২০০৬ সালের জুনে এর দ্বিতীয় সংখ্যা প্রকাশ করে। দ্বিতীয় সংখ্যায় কোনও বিজ্ঞাপন ছিল না। প্রতিটি সংস্করণের প্রায় ১০০,০০০ কপি মুদ্রিত হয়েছিল এবং উভয়ই বিক্রি হয়ে গিয়েছিল। জুলাই মাসে তৃতীয় সংখ্যার জন্য প্রধান বিজ্ঞাপনদাতারা ফিরে আসেন।

আইনি লড়াইয়ের ফলে, জাকার্তার পুলিশ প্রথম সংখ্যায় পোজ দেওয়া মডেল আন্ধরা আর্লি এবং কার্তিকা গুণওয়ানকে তদন্ত করে এবং অশ্লীলতার নিয়ম লঙ্ঘনের জন্য তাদের সন্দেহভাজন হিসেবে ঘোষণা করে। ম্যাগাজিনের প্রধান সম্পাদক এরউইন আরনাডাকেও জিজ্ঞাসাবাদ করা হয়েছিল। তার বিরুদ্ধে ফৌজদারি আইনের অশ্লীলতার বিধান লঙ্ঘনের অভিযোগ আনা হয়েছিল , কিন্তু পরের বছর তাকে খালাস দেওয়া হয়েছিল।  তবে, ২০১০ সালের মধ্যে কিছু ছবি (নগ্ন নয়) প্রকাশের জন্য তাকে আবার কারাগারে পাঠানো হয়।

২৪ জুন ২০১১ তারিখে, সুপ্রিম কোর্টে একটি সফল আপিলের পর আরনাডাকে মুক্তি দেওয়া হয়। তার আইনজীবী এই মুক্তিকে এই মুসলিম প্রধান দেশে সংবাদপত্রের স্বাধীনতার বিজয় হিসেবে অভিহিত করেছেন। 

ইন্দোনেশিয়ায় *প্লেবয়কে* ঘিরে বিতর্কের সূত্রপাত ঘটে পর্নোগ্রাফি আইনের বিরোধিতা করার বিষয়টিকে, যার মধ্যে রয়েছেন বিশিষ্ট ইন্দোনেশিয়ান নারীবাদীরা, যাদের মধ্যে রয়েছেন জাতীয় নারী নির্যাতন কমিশনের চেয়ারম্যান কমলা চন্দ্রকিরণ, যিনি *প্লেবয় ইন্দোনেশিয়ার* সমর্থনে খোলাখুলি বক্তব্য রেখেছিলেন।

জুন সংখ্যার এক সম্পাদকীয়তে, আরনাডা লিখেছেন: "আমাদের প্রিয় দেশে মূল্যবোধ এবং দৃষ্টিভঙ্গির একটি সেটের ক্রমবর্ধমান একচেটিয়া আধিপত্যের অনুপস্থিতিই আমাদের চূড়ান্ত লক্ষ্য। আমরা বিশ্বাস করি যে এটি আমাদের সকলের লক্ষ্য যারা যুক্তির সাথে বাস করে এবং গণতন্ত্র এবং বহুত্ববাদী সমাজের অর্থ বুঝতে চায়।"

## তথ্যসূত্র

## আরও পড়া

* "প্লেবয়ের ইন্দোনেশিয়া সংস্করণ ক্ষুব্ধ করে - এবং হতাশ করে", *[[দ্য টাইমস]]* অনলাইন সংস্করণ, ৭ এপ্রিল ২০০৬।

বিষয়শ্রেণী:ধর্মের সমালোচনা
বিষয়শ্রেণী:ইসলামভীতি
বিষয়শ্রেণী:ইসলামের সমালোচনা
বিষয়শ্রেণী:মুসলিম নিপীড়ন
বিষয়শ্রেণী:ইসলাম সম্পর্কিত বিতর্ক
বিষয়শ্রেণী:২০০৬-এ প্রতিষ্ঠিত ম্যাগাজিন
ওয়াসিম কাদির

**চৌধুরী ওয়াসিম কাদির** (    ) একজন পাকিস্তানি রাজনীতিবিদ। তিনি ২০২৪ সালের ফেব্রুয়ারি থেকে পাকিস্তানের জাতীয় পরিষদের সদস্য। তিনি ২০০৮ সালের এপ্রিল থেকে ২০১৩ সালের মার্চ পর্যন্ত পাঞ্জাব প্রাদেশিক পরিষদের সদস্যও ছিলেন।

## রাজনৈতিক জীবন
২০০৮ সালের পাঞ্জাব প্রাদেশিক নির্বাচনে কাদির পাকিস্তান মুসলিম লীগ (এন) (পিএমএল(এন)) এর প্রার্থী হিসেবে পিপি-১৪৪ লাহোর-৮ থেকে পাঞ্জাব প্রাদেশিক পরিষদে নির্বাচিত হন। তিনি ৩৪,৯৬৩ ভোট পেয়ে পাকিস্তান পিপলস পার্টির (পিপিপি) প্রার্থী জাহিদ জুলফিকার খানকে পরাজিত করেন। 

তিনি ২০১৭ থেকে ২০২১ সাল পর্যন্ত লাহোরের নয়জন ডেপুটি মেয়রের একজন হিসেবে দায়িত্ব পালন করেছিলেন। 

কাউন্সিলর পদের শূন্য পদের দলীয় মনোনয়ন নিয়ে হামজা শাহবাজের সাথে বাদানুবাদের পর তিনি পিএমএল(এন) ত্যাগ করেন। 

তিনি ২০২৪ সালের পাকিস্তানের সাধারণ নির্বাচনে পাকিস্তান তেহরিক-ই-ইনসাফ (পিটিআই) সমর্থিত স্বতন্ত্র প্রার্থী হিসেবে এনএ-১২১ লাহোর-ভি থেকে পাকিস্তানের জাতীয় পরিষদে নির্বাচিত হন। তিনি ৭৮,৭০৭ ভোট পেয়েছেন এবং দ্বিতীয় স্থানে থাকা পিএমএল(এন) এর শেখ রোহালে আসগর ৭০,৫৯৮ ভোট পেয়েছেন।  নির্বাচনে জয়লাভের পর তিনি পুনরায় পিএমএল(এন)-এ যোগদান করেন। 

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
বিষয়শ্রেণী:পাকিস্তান মুসলিম লীগ (এন) এমএনএ
২০২৩ প্যারিস আক্রমণ

২০২৩ সালের ২ ডিসেম্বর ফ্রান্সের রাজধানী প্যারিসের পন্ট ডে বির-হাকিমের কাছে একজন ইরানি বংশোদ্ভূত ফরাসি ব্যক্তি তিনজনের উপর ছুরি ও হাতুড়ি দিয়ে হামলা চালানোর ফলে তাদের একজন নিহত হয়।

## আক্রমণ
প্যারিসের ১৫তম অ্যারোন্ডিসমেন্টের কোয়াই ডি গ্রেনেলে ২০২৩ সালের ২ ডিসেম্বর রাত ০৯:০০ টার (২০:০০ জিএমটি) ঠিক আগে একজন ব্যক্তি "আল্লাহু আকবার" বলে চিৎকার দিয়ে ছুরি এবং হাতুড়ি দিয়ে তিনজনকে আক্রমণ করে। এই ঘটনায় একজন নিহত হন।

## প্রতিক্রিয়া
পুলিশ ঘটনাস্থলে উপস্থিত সন্দেহভাজন ব্যক্তিকে আটক করে এবং পূর্বপরিকল্পিত ও সন্ত্রাসী-প্রণোদিত হত্যার চেষ্টার অভিযোগে তাকে গ্রেপ্তার করে। রাষ্ট্রপতি এমানুয়েল মাক্রোঁ এটিকে সন্ত্রাসী হামলা হিসেবে বর্ণনা করেন।

## শিকার
প্রাণঘাতী আক্রমণের শিকার একজন যুবক ছিলেন যিনি ফিলিপাইন থেকে জার্মানিতে অভিবাসী হওয়া একজন পর্যটক ছিলেন। তিনি পেশায় একজন নার্স এবং জার্মান নাগরিক ছিলেন। বেঁচে যাওয়া ব্যক্তিদের একজন ৬০ বছর বয়সী ফরাসি নাগরিক এবং অন্যজন ৬৬ বছর বয়সী ব্রিটিশ পর্যটক।

## সন্দেহভাজন
সন্দেহভাজন ব্যক্তি হলেন আরমান্ড রাজাবপুর-মিয়ান্দোয়াবিস, ২৬ বছর বয়সী একজন পুরুষ যার মানসিক সমস্যা রয়েছে। তিনি ১৯৯৭ সালে ফ্রান্সে জন্মগ্রহণ করেন। ১৯৭৯ সালে ইরানি বিপ্লবের সময় পালিয়ে আসা ইরানি বাবা-মায়ের ঘরে জন্মগ্রহণ করেন তিনি। তার বাবা-মায়ের সম্মিলিত প্রচেষ্টার মাধ্যমে তিনি ২০০২ সালের ২০ মার্চ ফরাসি নাগরিকত্ব অর্জন করেন। জন্মের পর তার প্রথম নাম ছিল ইমান, কিন্তু ২০০৩ সালে তার নাম পরিবর্তন করা হয়। হামলার পরিকল্পনার অপরাধে চার বছর কারাদণ্ড ভোগ করার পর ২০২০ সালে তাকে কারাগার থেকে মুক্তি দেওয়া হয়। প্রসিকিউটর জিন-ফ্রান্সোয়া রিকার্ড বলেছেন যে, সন্দেহভাজন ব্যক্তি ইসলামিক স্টেটের প্রতি আনুগত্য প্রকাশ করেছিলেন।

## তথ্যসূত্র

## বহিঃসংযোগ
* 
* 
*

বিষয়শ্রেণী:২০২৩-এর ইসলামি সন্ত্রাসী ঘটনা
লা কার্তুহা স্টেডিয়াম

**লা কার্তুহা স্টেডিয়াম** (স্পেনীয়: এস্তাদিও লা কার্তুহা), পূর্বে **এস্তাদিও অলিম্পিকো দে সেভিয়া**, আনুষ্ঠানিকভাবে **এস্তাদিও লা কার্তুহা দে সেভিয়া** নামে পরিচিত, স্পেনের সেভিলের ইসলা দে লা কার্তুহায় অবস্থিত একটি বহুমুখী স্টেডিয়াম। এটি মূলত ফুটবলের জন্য ব্যবহৃত হয় এবং এটিকে সাধারণত 'লা কার্তুজা' নামেই ডাকা হয়। এটি ১৯৯৯ সালে বিশ্ব অ্যাথলেটিক্স চ্যাম্পিয়নশিপের আয়োজন লক্ষ্যই সম্পন্ন হয়েছিল। ৫৭,৬০০ আসন ধারণক্ষমতা সম্পন্ন,  লা কার্তুহা স্পেনের ৫ম বৃহত্তম এবং আন্দালুসিয়ার দ্বিতীয় বৃহত্তম স্টেডিয়াম। এটি ২০০৩ সালে সেল্টিক ও পোর্তু মধ্যে উয়েফা কাপ ফাইনালের ভেন্যু ছিল।

## আন্তর্জাতিক ম্যাচ

### ২০২৪ উয়েফা মহিলা নেশন্স লিগ ফাইনাল
স্টেডিয়ামটি ২০২৪ উয়েফা মহিলা নেশন্স লিগ ফাইনাল ম্যাচ আয়োজনের জন্য নির্বাচিত তিনটি মাঠের মধ্যেই একটি ছিল। এখানে দুটি ম্যাচ অনুষ্ঠিত হয়।

## উল্লেখযোগ্য সঙ্গীত অনুষ্ঠান
৯ই অক্টোবর ১৯৯৯-এ, মেক্সিকান গায়ক লুইস মিগুয়েল তার আমারতে এস আন প্লেসার ট্যুরের সময় ৩৫,০০০ দর্শকের সামনে স্টেডিয়ামে একটি কনসার্ট পরিবেশন করেছিলেন।

১৬ই সেপ্টেম্বর ২০০৮-এ, আমেরিকান বিনোদনকারী ম্যাডোনা তার স্টিকি অ্যান্ড সুইট ট্যুরের সময় ৪৭,৭১২ দর্শকের সামনে একটি সঙ্গীত পরিবেশন করেন।

৩০শে সেপ্টেম্বর ২০১০-এ, ইউটু তাদের ইউটু ৩৬০° ট্যুরের সময় স্টেডিয়ামে পারফর্ম করেছিল, ৭৬,১৫৯ জনের বিক্রি হওয়া ভিড়ের সামনে।

ডিপেচে মোড তাদের ট্যুর অফ দ্য ইউনিভার্সের অংশ হিসাবে ২০০৯ সালের ১২ জুলাই স্টেডিয়ামে পারফর্ম করার কথা ছিল, তবে গায়ক ডেভ গাহানের পায়ে আঘাতের কারণে কনসার্টটি বাতিল করা হয়েছিল।

১৩ই মে ২০১২-এ, ব্রুস স্প্রিংস্টিন তার রেকিং বল ওয়ার্ল্ড ট্যুরের অংশ হিসাবে স্টেডিয়ামে সঙ্গীত পরিবেশন করেছিলেন।

১০শে মে ২০১৬-এ, এসি/ডিসি তাদের সংগীত সফরের অংশ হিসাবে এখানে পারফর্ম করেছে রক বা বাস্ট ওয়ার্ল্ড ট্যুর ৬০,০০০ লোকের সামনে।

রেড হট চিলি পেপার্স ২০২২ সালের ৪ জুন স্টেডিয়ামে তাদের ২০২২ গ্লোবাল স্টেডিয়াম ট্যুর শুরু করে।

ম্যানুয়েল কারাসকো ২০২২ সালের ১১ জুন স্পেনের ইতিহাসে ৭৪,৩৪৫ টি টিকিট বিক্রি করে সর্বাধিক একদিনের কনসার্টের রেকর্ডটি ভেঙেছেন।

## আরও দেখুন
* স্টেডিয়ামের তালিকা

## তথ্যসূত্র

## বহিঃসংযোগ

* অফিসিয়াল ওয়েবসাইট
* স্পেনীয় ফুটবল স্টেডিয়াম
* এস্তাদিও অলিম্পিকোর ছবি
* এস্তাদিওস দে এস্পানা

বিষয়শ্রেণী:সেভিলের ফুটবল মাঠ
বিষয়শ্রেণী:স্পেনের অ্যাথলেটিক্স (ট্র্যাক ও ফিল্ড) মাঠ
বিষয়শ্রেণী:স্পেনের বহুমুখী স্টেডিয়াম
বিষয়শ্রেণী:১৯৯৯-এ সম্পন্ন ক্রীড়া মাঠ
বিষয়শ্রেণী:স্পেনের রাগবি ইউনিয়ন স্টেডিয়াম
বিষয়শ্রেণী:১৯৯৯-এ স্পেনে প্রতিষ্ঠিত
মধু শীল

** মধু শীল **  (৬ মার্চ, ১৯০২ —  ৩ এপ্রিল , ১৯৬৯) ছিলেন  একজন প্রখ্যাত ভারতীয় বাঙালি শব্দযন্ত্রী, যিনি প্রথম ভারতীয় হিসাবে সাউন্ড  প্রোজেক্টর  মেশিন তথা সবাক  চিত্রযন্ত্র স্থাপন করেন এবং চলচ্চিত্রে ডাবিং এর কাজে ব্যবহারের উপযোগী *স্ক্রিপটোগ্রাফ* যন্ত্রের আবিষ্কারক। 
## জীবনী
মধু শীলের জন্ম ১৯০২ খ্রিস্টাব্দের ৬ মার্চ ব্রিটিশ ভারতের অধুনা পশ্চিমবঙ্গের কলকাতায়। পিতা  গোপীনাথ শীল এবং মাতা প্রেমময়ী দেবী। তাদের পূর্বপুরুষেরা ছিলেন সপ্তগ্রামিক সূবর্ণবণিক ও ব্যবসায়ী। মধুর জন্মের আগেই পিতা গোপীনাথ শীল ব্যবসার সূত্রেই কলকাতায় আসেন। মাতাপিতার তিন সন্তানের দ্বিতীয় ছিলেন মধু। তার জ্যেষ্ঠা ভগিনী মহেশ্বরী দত্ত এবং কনিষ্ঠা ভগিনী তারাসুন্দরী বড়াল। ছোটবেলা থেকেই মধু ছিলেন  মেধাবী ও কৃতি ছাত্র। ১৯১৯ খ্রিস্টাব্দে কলকাতা হিন্দু স্কুল  থেকে প্রবেশিকা পরীক্ষা পাশ করেন। এরপর প্রেসিডেন্সি কলেজ থেকে আইএসসি ও পদার্থবিজ্ঞানে সাম্মানিক সহ স্নাতক হন এবং কলকাতা বিশ্ববিদ্যালয় থেকে পদার্থবিজ্ঞানে প্রথম শ্রেণীতে প্রথম হয়ে এমএসসি পাশ করেন। অন্তিমবর্ষের ছাত্র থাকাকালীন সময়ে তিনি কলুটোলার বণিক পরিবারের গোকুলচন্দ্র দের কন্যা রাইকিশোরীকে বিবাহ করেন। বিবাহের পরই ১৯২৪ খ্রিস্টাব্দের জুন মাসে রথযাত্রার দিন মধুর পিতৃবিয়োগ ঘটে। চলচ্চিত্র জগতে শব্দযন্ত্রী হিসাবে কাজ শুরু করেন। ১৯৩১ খ্রিস্টাব্দে তিনি হাওড়ার পিকাডেলি সিনেমায় (তৎকালীন *নাট্যপীঠ*) সাউন্ড প্রোজেক্টর মেশিন তথা সবাক চিত্রযন্ত্র স্থাপন করেন এবং এই কাজে তিনিই হলেন প্রথম ভারতীয়। ১৯৩৩ খ্রিস্টাব্দের আগষ্ট পর্যন্ত তিনি  অনাদি বসুর 'বড়ুয়া স্টুডিও' তে শব্দযন্ত্রী হিসাবে কাজ করেন। ১৯৩৪ খ্রিস্টাব্দে তিনি প্রিয়নাথ গঙ্গোপাধ্যায়ের 'ইন্ডিয়ান ফিল্ম ইন্ড্রাটিজ সংস্থা'য় (পরবর্তীতে 'কালী ফিল্মস্  স্টুডিও') যোগ দেন। ১৯৩৬ খ্রিস্টাব্দে তিনি নিজস্ব পদ্ধতিতে মুক্তিস্নান চিত্রে রি-রেকর্ডং এবং প্লে-ব্যাক পদ্ধতির উন্নতি ঘটান। তিনি ডাবিং এ ব্যবহারের উপযোগী **স্ক্রিপটোগ্রাফ** যন্ত্রের আবিষ্কারক। তিনি শব্দযন্ত্রী হিসাবে কাজ করে যথেষ্ট সুনাম অর্জন করেন। শব্দযন্ত্রী হিসাবে বহু চিত্রের শব্দগ্রহণ করেন। উল্লেখযোগ্য চলচ্চিত্র গুলি হল—
* * [[বিল্বমঙ্গল (১৯৩৩-এর চলচ্চিত্র)|বিল্বমঙ্গল]]* (১৯৩৩)
* *মন্ত্রশক্তি* (১৯৩৫)
* *পণ্ডিতমশাই* (১৯৩৬) 
* *কাল পরিণয়* (১৯৩৬)
* *অন্নপূর্ণার মন্দির* (১৯৩৬)
* *মুক্তিস্নান* (১৯৩৭)
* *চোখের বালি* (১৯৩৭)
* *সার্বজনীন বিবাহোৎসব* (১৯৩৭)
* *ইন্দ্রধনু* (১৯৬০)

১৯৫২ খ্রিস্টাব্দে তিনি *ব্রিটিশ ইন্সটিটিউট অফ রেডিও ইঞ্জিনিয়ার্স* এর ফেলো নির্বাচিত হন। 

১৯৬৯ খ্রিস্টাব্দের ৩ এপ্রিল  মধু শীল কলকাতায় পরলোক গমন করেন।

## তথ্যসূত্র

বিষয়শ্রেণী:১৯০২-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:কলকাতা জেলার ব্যক্তি
বিষয়শ্রেণী:চলচ্চিত্র
বিষয়শ্রেণী:ডাবিং (চলচ্চিত্র নির্মাণ)
বিষয়শ্রেণী:বাঙালি শব্দযন্ত্রী
বিষয়শ্রেণী:ভারতীয় শব্দযন্ত্রী
১৯৯০ সালের মক্কার সুড়ঙ্গ দুর্ঘটনা

১৯৯০ সালের ৩ জুলাই, হজের সময় মক্কার কাছে হজ পালনকালে এক মারাত্মক দুর্ঘটনায় ১,৪২৬ জন হজযাত্রী শ্বাসরোধ ও পদদলিত হয়ে প্রাণ হারান।

## ঘটনা
এই দুর্ঘটনাটি ঘটে আল-মাইসিম সুড়ঙ্গে। এটি মক্কা থেকে মিনা এবং আরাফাতের প্রান্তরের দিকে যাওয়ার পথ। এটি একটি ৫৫০ মিটার দীর্ঘ ও ১০ মিটার প্রশস্ত পথচারী সুড়ঙ্গ। দুই বছর আগে সৌদি সরকার ১৫ বিলিয়ন ডলারের উন্নয়ন প্রকল্পের আওতায় এটি নির্মাণ করেছিল। 

যখন তীর্থযাত্রীরা সকাল ১০:০০ টায় শয়তানকে পাথর মারার অনুষ্ঠান করতে যাচ্ছিল।  তখন তখন একটি পথচারী সেতুর রেলিং ভেঙে যায় এবং সাতজন ব্যাক্তি সেতু থেকে সুড়ঙ্গের মুখে পড়ে যায়। সাতজন ব্যাক্তি সুড়ঙ্গ থেকে বেরিয়ে আসা লোকজনের উপর পড়ে যায়। সুড়ঙ্গের ধারণক্ষমতা ছিল ১,০০০ জনের, কিন্তু সেখানে ৫,০০০ জনের মতো মানুষ ঢুকে পড়ে।  বাইরের তাপমাত্রা ছিল ৪৪ ডিগ্রি সেলসিয়াস (১১১ ফারেনহাইট) এবং সুড়ঙ্গের বায়ুচলাচল ব্যবস্থা বিকল হওয়াকে অনেক মৃত্যুর কারণ হিসেবে দায়ী করা হয়। কিছু প্রত্যক্ষদর্শী দাবি করেছেন যে তারা মনে করেছিলেন একটি বিক্ষোভ চলছে**।** আবার কারো মতে সুড়ঙ্গের বিদ্যুৎ সংযোগ বিচ্ছিন্ন করা হয়েছিল। সৌদি কর্মকর্তারা এই দুর্ঘটনার জন্য হাজিদের আতঙ্ক ও বিশৃঙ্খলতাকে  দায়ী করে।

মৃতদের মধ্যে অনেকেই মালয়েশিয়ান, ইন্দোনেশিয়ান এবং পাকিস্তানি বংশোদ্ভূত। একটি মালয়েশিয়ান পত্রিকার প্রতিবেদন অনুযায়ী, ৮০ শতাংশ মৃত্যু সুড়ঙ্গের বাইরে এবং ২০ শতাংশ (প্রায় ২৮৫ জন) ভিতরে ঘটে। নিহতদের মধ্যে তুর্কি সাহিত্য ও ভাষার অধ্যাপক আমিল চেলেবিওলু ছিল।

## প্রতিক্রিয়া
ঘটনার পরপরই, বাদশাহ ফাহাদ বলেন যে ঘটনাটি ছিল "আল্লাহর ইচ্ছা, যা সবকিছুর ঊর্ধ্বে"। তিনি আরও বলেন যে "যদি তারা সেখানে মারা না যেত, তাহলে তারা অন্য কোথাও সেই একই নির্দিষ্ট সময়ে মারা যেত"। নিহতদের মধ্যে প্রায় ৬৮০ জন ইন্দোনেশিয়ান ছিল। ইন্দোনেশিয়ার কর্মকর্তারা সৌদি সরকারের সমালোচনা করে বলেন, " এটিকে শুধু আল্লাহর কাজ বলে দায়িত্ব এড়ানো যায় না"। এই ঘটনার পর ইরানও উদ্বেগ প্রকাশ করেছে  এবং তুরস্ক একটি সংক্ষিপ্ত অভিযোগ জানায়। আন্তর্জাতিক তদন্তের জন্য আহ্বান করা হলে সৌদি সরকার প্রত্যাখ্যান করে।

## তথ্যসূত্র

বিষয়শ্রেণী:হজ্জের সময়কার ঘটনা
বিষয়শ্রেণী:ধর্মীয় ভবন এবং স্থাপনার বিপর্যয়
বিষয়শ্রেণী:সৌদি আরবের ইতিহাস
বিষয়শ্রেণী:সৌদি আরবে পদদলন
বেদুগ (ইন্দোনেশিয়ান ঢোল)

[থাম্ব| ভবনের সামনের অংশে ডানদিকে নীচের দিকে অনুভূমিকভাবে ঝুলানো বেদুগসহ একটি সুদানী [মসজিদ|মসজিদের মডেল। এর বাম দিকে একটি চেরা ঢোল উল্লম্বভাবে ঝুলানো আছে।]]
***বেদুগ*** ( ইন্দোনেশিয়ান এবং মালয়েশিয়ান    ; ; সুদান: দুলাগ) হল গেমলানে ব্যবহৃত ঢোলগুলোর মধ্যে একটি। এটি ইন্দোনেশিয়া এবং মালয়েশিয়ার মুসলমানরাও ব্যবহার করে, বিশেষ করে মসজিদের নামাজের সময় নির্দেশ করার জন্য।  যন্ত্রটিতে আঘাত এমন একটি ছন্দ অনুসারে করা হয় যা ক্রমবর্ধমানভাবে দ্রুত (অথবা *অ্যাক্সিলার্যান্ডো* ) গতিতে চলে। 

## সংক্ষিপ্ত বিবরণ
*বেদুগ* হল একটি বৃহৎ দ্বিমুখী ঢোল  যার উভয় প্রান্তে মহিষ বা গরুর চামড়া থাকে। 

ঘন ঘন ব্যবহৃত *কেন্ডাং-এর* বিপরীতে, *বেদুগটিকে* একটি ফ্রেম থেকে ঝুলিয়ে একটি প্যাডেড ম্যালেট দিয়ে বাজানো হয়। *বেদুগটি* বৃহত্তম *কেন্ডাং-এর* সমান বা তার চেয়েও বড় এবং সাধারণত এর শব্দ আরও গভীর এবং মৃদু হয়। ড্রামটিতে জাপানি *[[তাইকো|তাইকোর]]* মতো দুটি অভিন্ন মাথা ধরে রাখার জন্য খুঁটি রয়েছে এবং এর পিচ সামঞ্জস্যযোগ্য নয়।

## ব্যবহার
[বাম|থাম্ব|200x200পিক্সেল| [সামারিন্দা ইসলামিক সেন্টার মসজিদে *বেদুগ* ।]]
বেশিরভাগ গ্যামেলান পরিবেশনায় *বেদুগ* ব্যবহার করা হয় না, যদিও এটি কিছু যোগকার্তা *কেন্দাং* শৈলীতে অন্তর্ভুক্ত। এটি *গ্যামেলান সেকাটেনের* মতো বিশেষ পোশাকে ব্যবহৃত হয়, যেখানে এটি *কেম্পুলের* রাখা হয়।  কিছু কিছু বাদ্যযন্ত্রে এটি *কেন্দাং-* এর সাথে বাজানো হয়, বিশেষ করে নাচের সাথে।

জাভার মসজিদে জাভানিজ এবং সুদানীজদের মধ্যে সাধারণত *বেদুগ* ব্যবহার দেখা যায়  অথবা ইসলামী উৎসবের সময় *[[আযান|আযানের]]* আগেও দেখা যায়।  উদাহরণস্বরূপ, রমজান মাসে সারাদিনের রোজা শেষ হওয়ার ইঙ্গিত দিতে *বেদুগের* শব্দ ব্যবহার করা হয় এবং কখনও কখনও রমজান মাসে সেহরি করার সময়ও বোঝাতে এটি ব্যবহার করা হয়।  শুক্রবারের নামাজের সময় নির্দেশ করার জন্য যখন *বেদুগ* ব্যবহার করা হয়, তখন সাধারণ নামাজের চেয়ে ভিন্নভাবে পেটানো হয়। 

ঈদুল ফিতরের আগের রাতে তাকবীরের পর *তাকবীর* উদযাপনের জন্যও *বেদুগ* ব্যবহার করা হয়।

এই ঐতিহ্যটি সারাওয়াকিয়ান মালয়দের মধ্যেও রয়েছে, যারা এটিকে *টেটার* নামে চেনে। 

দক্ষিণ ফিলিপাইনের মুসলিম মারানাও জনগোষ্ঠীর মধ্যে, নামাজের সময় ঘোষণা করার জন্য একই রকম এবং ছোট একটি ঢোল ব্যবহার করা হয়, যা *ট্যাবু* বা *ট্যাবো* নামে পরিচিত। 

## আরো দেখুন

* ইন্দোনেশিয়ার মসজিদ
* ইন্দোনেশিয়ায় ইসলাম
* মালয়েশিয়ায় ইসলাম

## তথ্যসূত্র

## বহিঃসংযোগ

* বেডগের উপর NIU সাইট, চিত্র সহ   
* ভার্চুয়াল ইন্সট্রুমেন্ট মিউজিয়াম   

বিষয়শ্রেণী:ইসলামি পরিভাষা
বিষয়শ্রেণী:ইসলামি স্থাপত্য উপাদান
শেনানডোহ (দাড়ি)

থাম্ব|শেনানডোহ দাড়িসহ এডওয়ার্ড বেটস।
**শেনানডোহ**, যা **আমিশ দাড়ি**, **চিবুক পর্দা**, **ডোনেগাল**, **লিঙ্কন**, **কোদাল দাড়ি**, অথবা **তিমি শিকারী** নামেও পরিচিত, হল মুখের চুলের একটি ধরন।

## বিবরণ
এই ধরনের দাড়িতে চোয়াল এবং থুতনির উপর চুল পূর্ণ এবং লম্বা হয়ে মাথার চুলের কানের পাশের অংশের সাথে মিলিত হয়, যেখানে ঠোঁটের উপরের চুল (মোছ) কামানো থাকে।       &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (September 2021)">তথ্যসূত্র প্রয়োজন</span>]]* &#x5D;

## সাংস্কৃতিক ও ধর্মীয় ব্যবহার
এই মুখের চুলের ধরনটি ইসলামের কিছু নির্দিষ্ট সম্প্রদায়ের অনুসারীদের মধ্যে বেশ জনপ্রিয়, বিশেষ করে সালাফি এবং ওহাবি সুন্নিদের মধ্যে, কারণ তারা বিশ্বাস করেন যে ইসলামের নবী মুহাম্মদ এভাবেই দাড়ি রাখতেন। এটি মুহাম্মদ আল-বুখারী কর্তৃক সংকলিত একটি হাদিসের ব্যাখ্যার উপর ভিত্তি করে তৈরি, "গোঁফ ছোট করো এবং দাড়ি ছেড়ে দাও"। এই ব্যাখ্যাটি মুসলমানদের মধ্যে সর্বজনীনভাবে গৃহীত নয়; এমনকি যারা হাদিসটি দাড়ি রাখার উৎসাহ প্রদান করে বলে গ্রহণ করেন, তারাও গোঁফ ছোট করার পরিবর্তে সম্পূর্ণরূপে কামানো বা দাড়ি ছাঁটার পরিবর্তে লম্বা রাখার প্রয়োজনীয়তা নিয়ে বিতর্ক করেন। 

মার্কিন যুক্তরাষ্ট্রে, বিবাহিত আমিশ পুরুষদের মধ্যে এই দাড়ির ধরনটি খুবই সাধারণ। এই সম্প্রদায়ের পুরুষ সদস্যরা সাধারণত দীক্ষা গ্রহণের পর দাড়ি রাখেন, কিন্তু গোঁফ কামিয়ে ফেলেন। 

## গ্যালারি

চিত্র:Abraham_Lincoln_head_on_shoulders_photo_portrait.jpg|alt=Abraham Lincoln wearing a chin curtain beard.| আব্রাহাম লিংকনের চিবুকের পর্দার দাড়ি।
চিত্র:Amish_Man_(5019141655).jpg|alt=An Amish man with a Shenandoah beard.| শেনানডোহ দাড়িওয়ালা একজন আমিশ পুরুষ।
চিত্র:Chernobrov.jpg|alt=| শেনানডোহ দাড়িসহ ভাদিম চেরনোব্রভ ।
চিত্র:Pertti-Pasanen-1964b.jpg|alt=Finnish entertainer Spede Pasanen wearing a shenandoah.| ফিনিশ বিনোদনকারী স্পিডে পাসানেনের শেনানডোহ দাড়ি।
চিত্র:C.T._Russell.gif|alt=Jehowah's Witnesses founder, Charles Taze Russell, wearing a Shenandoah| জেহোয়াহ'স উইটনেসের প্রতিষ্ঠাতা, চার্লস টেজ রাসেলের শেনানডোহ দাড়ি
চিত্র:أبو_إسحاق_الحويني.png|alt=Egyptian Salafi preacher Abu Ishaq al-Houweny wearing a Shenandoah| মিশরীয় সালাফি ধর্মপ্রচারক আবু ইসহাক আল-হাউয়েনির শেনানডোহ দাড়ি


## আরো দেখুন

* মুখের চুলের স্টাইলের তালিকা

## তথ্যসূত্র

## বহিঃসংযোগ

বিষয়শ্রেণী:আব্রাহাম লিংকন
বিষয়শ্রেণী:ইসলামি বিশ্বাস ও মতবাদ